Gratis bylae: Mode en skoonheid se seisoentreffers
JY LEES NOU Gratis bylae: Mode en skoonheid se seisoentreffers
Kry jou gratis mode- en skoonheidsbylae saam met jou Oktober-uitgawe van SARIE. Ons verklap al die moet-hê's vir somer!
"Dis 'n helder somer wat voorlê met style en snitte vir elkeen se smaak. Daar is ouwêreldse kant en kolle en strikke en strak moderne lyne. Moenie bang wees om patrone en kant te kombineer nie. Dra skel kleure saam met meer natuurlike skakerings. Die wighak, groot sonhoed en 'n laai vol serpe is moet-hê's.
Geniet jou somer."
"Skud die lang, koue winter af ?met 'n skoonheidspalet van helder, glansende kleur. As dit nie jou oë is wat goud skitter nie, doen jou lippe die praatwerk met 'n helder ?rooi, fuchsia of koraal. Wimpers flankeer met maskara wat verleng, terwyl ons die helder sonskyn vier sonder om te verbrand.
Met slim velsorg kan ?jy leer hoe om jou vel ná die winter te hernu, terwyl jou sintuie geïnspireerd bly met die nuutste geure."